เดินไปเดินมาอยู่ๆ ก็อยากกินข้าวแกงกะหรี่ขึ้นมา ก็เลยลองซะหน่อย (ภายในร้านคนไม่เยอะ วังเวงหน่อย แต่อยากกิน :)
~    ข้าวแกงกะหรี่หมูทงคัตสึ 279฿ ข้าวสามารถขอเพิ่มได้ไม่คิดตังค์  เมื่อพนักงานเสริฟอาหารมาพร้อมแจ้งว่า ....... ฟังชื่อไม่ทัน แต่สรุปว่าให้รีบราดน้ำแกงกะหรี่(ที่ฟังไม่ทันคงเป็นชื่อภาษาญี่ปุ่นของเจ้านี่แหล่ะครับ) ลงในชามร้อนๆ  ผมยังคิดว่าทำไม พอราดปุ๊บ ก็เข้าใจเลยว่า สวรรค์ของคนรักแกงกะหรี่เป็นไง  กลิ่นมันชั่งยิงเข้าจมูกทะลุทะลวงถึงสมอง อย่างรุนแรง ด้วยความร้อนที่แผดเผาจากชามร้อนๆ   ในขณะเดียวกันโสตประสาทของผมก็สัมผัสเสียงที่ดังร้องฝุดๆ จากปฎิกิริยาของน้ำแกงกะหรี่ที่ราดไปโดนขอบชาม. 
- ด้วยความหิวมาโดนการยั่วน้ำลายขนาดนี้ผมเลยรีบจะเผด็จศึกตักเข้าปาก ทั้งทีเป่าด้วยแล้วแต่ยังร้อนอยู่เลยโดนลวดปากไปหลายที  ฉะนั้นต้องใจเย็นๆ รักน้องต้องรอหน่อย :)
- รสชาติและกลิ่นแกงกะหรี่ ต้องบอกว่าเริ่ดมาก กลิ่นเข้มข้นแสบทรวง หอมอะไรอย่างนี้ (อย่าสูดแรงนะครับของมันแรงเดี๋ยวแสบจมูกฮ่าฮ่า:)   รสชาติเข้มข้นตามกลิ่นแต่มันช่วยตอบสนองความอร่อยปากได้ดี ไม่แพ้ความหอมจากจมูก  
- หมูทอด เนื้อหมูมีขนาดใหญ่กำลังดี  แต่เสียอย่างเดียว เวลากัดถึงส่วนเนื้อหมูค่อนข้างแข็ง 
- แป้ง+เกร็ดขนมปังกรอบ ทอดได้กรอบหอม สีสันน่าทาน
- ข้าว ผิวขาวอวบกำลังดี  ช่วงก้นชาม ข้าวจะถูกความร้อนของชามทำให้มีกลิ่นหอมไหม้ ลักษณะกรอบแข็ง

~    ไอศครีมชาเขียวพาร์เฟต์ 75 ฿  รสชาติหอมหวาน(น้อย)เย็นกลิ่นชาเขียวควงคู่กับวิปปิ้งครีม และถั่วแดงหวานกำลังดี แอบโมจิก้อนกลมน่ารักกุ๊กกิ๊กกับเยลลี่นุ่มๆ น่าขบเบาๆ ไม่เหนียว คล้ายเต้าหู้
